*****

ΚΑΝΟΝΙΣΜΟΣ (ΕΟΚ) αριθ. 1988/81 ΤΟΥ ΣΥΜΒΟΥΛΙΟΥ

της 13ης Ιουλίου 1981

περί του καθεστώτος εισαγωγής στην Ιταλία νημάτων εξ ιούτης καταγωγής Ταϋλάνδης

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι κατά το πέρας των διαβουλεύσεων οι οποίες πραγματοποιήθηκαν μεταξύ της Ευρωπαϊκής Οικονομικής Κοινότητος και του Βασιλείου της Ταϋλάνδης, βάσει του διακανονισμού που ισχύει μεταξύ της Κοινότητος και της Ταϋλάνδης σχετικά με τις εξαγωγές ινών ιούτης, η κυβέρνηση της χώρας αυτής ανέλαβε την υποχρέωση να αυτοπεριορισθεί ως προς τις εξαγωγές νημάτων εξ ιούτης τις οποίες θα πραγματοποιήσει προς την Ιταλία κατά την περίοδο από 1ης Ιανουαρίου 1981 μέχρι 31ης Δεκεμβρίου 1983·

ότι η αποτελεσματικότητα των μέτρων αυτοπεριορισμού τα οποία ελήφθησαν από τις αρχές της Ταϋλάνδης εξαρτάται από τη θέσπιση συστήματος ελέγχου από την Κοινότητα, η εφαρμογή του οποίου απαιτεί οι εισαγωγές των εν λόγω προϊόντων στην Ιταλία να εξαρτώνται από άδεια·

ότι τα μέτρα αυτοπεριορισμού προβλέπουν ποσοτικά όρια για τις εξαγωγές που θα πραγματοποιηθούν το 1981, το 1982 και το 1983· ότι πρέπει, κατά συνέπεια, να καθορισθούν τα ποσοστικά όρια για τις εισαγωγές αυτών των προϊόντων στη Ιταλία·

ότι, κατά τις διαβουλεύσεις, προβλέφθηκε η δυνατότητα μεταφοράς ορισμένων ποσοστών των αχρησιμοποίητων ποσοτήτων του ποσοτικού ορίου, που έχει καθορισθεί για διάστημα ενός έτους, στο ποσοτικό όριο του επόμενου έτους και η εκ των προτέρων χρησιμοποίηση ενός τμήματος του ποσοτικού ορίου το οποίο έχει καθορισθεί για το επόμενο έτος·

ότι προβλέπεται επίσης ότι τα προϊόντα τα οποία εισάγονται στην Ιταλία υπό καθεστώς τελειοποιήσεως προς επανεξαγωγή ή υπό άλλο καθεστώς αναστολής και τα οποία επανεξάγονται εκτός του τελωνειακού εδάφους της Κοινότητος, ως έχουν ή αφού μεταποιηθούν, δεν καταλογίζονται στα προβλεπόμενα ποσοτικά όρια ·

ότι σύμφωνα με τον προαναφερθέντα διακανονισμό, οι εξαγωγές νημάτων εξ ιούτης από την Ταϋλάνδη προς την Κοινότητα εξαρτώνται από άδεια εξαγωγής, η οποία χορηγείται από τις αρχές αυτής της χώρας· ότι οι εξαγωγές στην Ιταλία νημάτων εξ ιούτης, τα οποία έχουν φορτωθεί στην Ταϋλάνδη από 1ης Ιανουαρίου 1981 βάσει αδειών εξαγωγής που χορηγήθηκαν από τις ταϋλανδικές αρχές πριν από την ημερομηνία αυτή, πρέπει να καταλογισθούν στην οροφή που έχει καθορισθεί για το 1981,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τις εισαγωγές στην Ιταλία των κατωτέρω προϊόντων καταγωγής Ταϋλάνδης, τα οποία εισάγονται από τη χώρα αυτή κατά τη διάρκεια της περιόδου από 1ης Ιανουαρίου 1981 μέχρι 31ης Δεκεμβρίου 1983, απαιτείται η προσκόμιση άδειας εισαγωγής χορηγούμενης από τις αρμόδιες αρχές του συγκεκριμένου Κράτους μέλους. Οι άδειες εισαγωγής περιορίζονται στις κατωτέρω ποσότητες:

1.2.3.4,6 // // // // // Κλάση του

Κοινού

Δασμολογίου

// Περιγραφή των εμπορευμάτων

// Μονάδες

// Ποσοτικά όρια

1.2.3.4.5.6 // // // // 1981 // 1982 // 1983 // // // // // // // 57.06 // Νήματα εξ ιούτης ή άλλων υφαντικών ινών προερχομένων εκ της βύβλου, της κλάσεως 57.03 // Τόνοι // 3 390 // 3 660 // 3 955 // // // // // //

2. Οι άδειες εισαγωγής χορηγούνται, εντός των ορίων που αναφέρονται στην παράγραφο 1, αυτομάτως και χωρίς καθυστέρηση, εφ' οσον ο εισαγωγεύς προσκομίσει πιστοποιητικό εξαγωγής το οποίο έχει χορηγηθεί από τις αρμόδιες αρχές της Ταϋλάνδης και το οποίο περιλαμβάνει τα στοιχεία που αναφέρονται στο παράρτημα.

Οι εισαγωγές για τις οποίες έχει χορηγηθεί άδεια καταλογίζονται στο ποσοτικό όριο το οποίο ισχύει για την περίοδο εντός της οποίας τα προϊόντα φορτώθηκαν στην Ταϋλάνδη εν όψει της εξαγωγής τους στην Ιταλία.

Οι εισαγωγές στην Ιταλία νημάτων εξ ιούτης που έχουν φορτωθεί στην Ταϋλάνδη μετά την 1η Ιανουαρίου 1981 βάσει αδειών εξαγωγής που χορηγήθηκαν πριν από την ημερομηνία αυτή από τις ταϋλανδικές αρχές, πρέπει να καταλογίζονται στις ποσότητες που έχουν ορισθεί για το 1981.

Άρθρο 2

Αν η Επιτροπή διαπιστώσει ότι πρέπει να δοθεί συνέχεια, σύμφωνα με τα πρακτικά των διαβουλεύσεων, σε αίτηση η οποία έχει υποβληθεί από τις αρχές της Ταϋλάνδης και της οποίας σκοπός είναι:

- να μεταφερθούν οι μη χρησιμοποιηθείσες ποσότητες ενός ποσοτικού ορίου, που έχει καθορισθεί στα εν λόγω πρακτικά για διάστημα ενός έτους, στο όριο το οποίο έχει καθορισθεί για το επόμενο έτος,

- να χρησιμοποιηθεί εκ των προτέρων τμήμα του ποσοτικού ορίου το οποίο έχει καθορισθεί για το επόμενο έτος,

ενημερώνει σχετικά το Κράτος μέλος το οποίο έχει χορηγήσει άδεια για την εισαγωγή ποσοτήτων πέραν των ποσοτικών ορίων τα οποία έχουν καθορισθεί στο άρθρο 1 και εντός των ορίων των ποσοτήτων που έχει υποδείξει η Επιτροπή.

Άρθρο 3

Τα προϊόντα τα οποία εισάγονται στην Ιταλία υπό καθεστώς τελειοποιήσεως προς επανεξαγωγή ή υπό άλλο καθεστώς αναστολής, και επανεξάγονται εκτός του τελωνειακού εδάφους της Κοινότητος ως έχουν ή αφού μεταποιηθούν, δεν καταλογίζονται στα ποσοτικά όρια τα οποία αναφέρονται στο άρθρο 1.

Άρθρο 4

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Ιουλίου 1981.

Για το Συμβούλιο

Ο Πρόεδρος

Lord CARRINGTON

stahntah

ΠΑΡΑΡΤΗΜΑ

Στοιχεία τα οποία αναφέρονται στο άρθρο 1 παράγραφος 2

Τα πιστοποιητικά εξαγωγής τα οποία χορηγούνται από τις αρμόδιες αρχές της Ταϋλάνδης (1) για τα προϊόντα που αναφέρονται στον παρόντα κανονισμό πρέπει να αναφέρουν ή να περιλαμβάνουν:

1. Τον προορισμό και ειδικότερα την πόλη και το Κράτος μέλος προορισμού.

2. Τον αύξοντα αριθμό.

3. Το όνομα και τη διεύθυνση του εισαγωγέα.

4. Το όνομα και τη διεύθυνση του εξαγωγέα.

5. Την περιγραφή του εμπορεύματος.

6. Τις ποσότητες (σε τόνους).

7. Τη βεβαίωση ότι η αναφερόμενη ποσότητα καταλογίσθηκε στο ποσοτικό όριο το οποίο προβλέπεται για την Ιταλία ή το οποίο, ενδεχομένως, προορίζεται να επανεξαχθεί εκτός της Κοινότητος ως έχει ή αφού μεταποιηθεί.

(1) Τμήμα εξωτερικού εμπορίου, Υπουργείο Εμπορίου.